Harald Synnes

Harald Synnes (født 18. mars 1931 i Bø i Vesterålen, død 17. mai 2012 i Kristiansand«Harald Synnes er død», Vårt Land, 23. mai 2012, del 1, s. 26.) var en norsk politiker (KrF). Han var stortingsrepresentant for Vest-Agder fra 1981 til 1989 og parlamentarisk leder for KrF fra 1983 til 1985.

Synnes var statssekretær ved Statsministerens kontor for statsminister Lars Korvald fra 1972 til 1973 og ordfører i Kristiansand kommune fra 1976 til 1977. Han ble innvalgt på Stortinget i 1981. Han satt i Stortingets finanskomité og Stortingets utenriks- og konstitusjonskomité. Han gikk ut av Stortinget i 1989, etter å ha tapt nominasjonen mot Jon Lilletun. Han var statssekretær i Kirke- og undervisningsdepartementet i første del av Syse-regjeringen.

I forbindelse med at KrF sa ja til EØS-avtalen i 1992, meldte han seg ut av partiet. Etter noen år meldte han seg inn i KrF igjen, og ble leder for partiets seniorutvalg. Han var ved flere tilfeller lederkandidat i Nei til EU, men ble aldri valgt.

Han var prestesønn og ble født i Bø i Vesterålen, men vokste for det meste opp i Eidsberg i Østfold. Synnes var utdannet cand.real. fra Universitetet i Oslo. Han tok pedagogisk seminar og underviste ved Oddernes gymnas i Kristiansand, hvor han en tid også var rektor. Han var også lektor ved Kristiansand katedralskole i noen år.

 Referanser 

 Eksterne lenker 


Kategori:Stortingsrepresentanter fra KrF
Kategori:Stortingsrepresentanter for Vest-Agder
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Statssekretærer i Regjeringen Korvald
Kategori:Statssekretærer i Regjeringen Syse
Kategori:Ordførere i Kristiansand
Kategori:KrF-ordførere i Vest-Agder
Kategori:Alumni fra Universitetet i Oslo
Kategori:Personer fra Eidsberg kommune
Kategori:Personer fra Bø kommune i Nordland